*Likumprojekts*

**Grozījumi Valsts sociālo pabalstu likumā**

 Izdarīt [Valsts sociālo pabalstu likumā](http://likumi.lv/ta/id/68483-valsts-socialo-pabalstu-likums) (Latvijas Republikas Saeimas un Ministru Kabineta Ziņotājs, 2002, 23.nr.; 2003, 2.nr.; 2004, 5., 24.nr.; 2005, 22., 24.nr.; 2006, 7.nr.; 2007, 22., 24.nr.; 2009, 15., 23.nr.; Latvijas Vēstnesis, 2010, 47.nr.; 2012, 190.nr.; 2013, 217., 228.nr.; 2014, 183.nr.; 2015, 127.nr.; 2016, 241.nr.; 2017, 242.nr.; 2019, 45., 75.nr.) šādus grozījumus:

1. Aizstāt visā likumā vārdu “invalīds” (attiecīgā skaitlī un locījumā) ar vārdiem “persona ar invaliditāti” (attiecīgā skaitlī un locījumā), izņemot pārejas noteikumu 5. un 8. punktu, vārdus “bērns invalīds” (attiecīgā locījumā) ar vārdiem “bērns ar invaliditāti” (attiecīgā locījumā), izņemot pārejas noteikumu 8. un 15. punktu, un vārdus “invalīds, kurš” (attiecīgā skaitlī un locījumā) ar vārdiem “persona ar invaliditāti, kura” (attiecīgajā locījumā), izņemot pārejas noteikumu 5. un 8. punktu.
2. 4. pantā:

izteikt pirmo daļu šādā redakcijā:

“(1) Tiesības uz valsts sociālajiem pabalstiem ir Latvijas pilsoņiem, nepilsoņiem, ārzemniekiem un bezvalstniekiem, kuriem piešķirts personas kods, kuriem Fizisko personu reģistrā statuss ir aktīvs un kuri pastāvīgi dzīvo Latvijas teritorijā.”;

papildināt pantu ar 1.1 un 1.2 daļu šādā redakcijā:

“(11) Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Šaubu gadījumā pēc Valsts sociālās apdrošināšanas aģentūras pieprasījuma personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus.

(12) Šaubu gadījumā pēc Valsts sociālās apdrošināšanas aģentūras pieprasījuma personai ir pienākums iesniegt pierādījumus, kas apliecina pastāvīgu dzīvi Latvijas teritorijā. Vērtējot, vai personas vai bērns pastāvīgi dzīvo Latvijas teritorijā, Valsts sociālās apdrošināšanas aģentūra vērtē personas un bērna parasto interešu centru, ņemot vērā šādus kritērijus:

1. nodarbinātības būtību (vai darba līgums noslēgts vismaz uz diviem gadiem);
2. vai persona maksā algas nodokli un veic valsts sociālās apdrošināšanas obligātās iemaksas Latvijā);
3. uzturēšanās ilgumu un nepārtrauktību Latvijas teritorijā (ir deklarētā dzīvesvietas adrese vai/un papildus adrese);
4. bērna izglītības iegūšanu Latvijā un izglītības ilgumu;
5. mājokļa situāciju (vai ir pastāvīgs īpašumā vai noslēgts īres līgums, kas reģistrēts Zemesgrāmatā vai Valsts ieņēmumu dienestā);
6. informāciju par piešķirtajiem pašvaldības sociālajiem pabalstiem un pakalpojumiem;
7. personas iesniegtos dokumentus, kas pierāda, ka persona noteiktajā laikposmā veikusi saimniecisko darbību Latvijā, dokumentus par ilgstošu ārstniecības pakalpojumu saņemšanu Latvijā un citus dokumentus.”;

aizstāt trešajā daļā vārdus “ir piešķirts personas kods” ar vārdiem “ir piešķirts personas kods un bērnam Fizisko personu reģistrā statuss ir aktīvs”;

izteikt ceturto daļu šādā redakcijā:

“(4) Tiesības uz pabalstu aizbildnībā esoša bērna uzturēšanai ir visām šā panta pirmajā daļā minētajām personām, ja to aizbildnībā esošajam bērnam piešķirts personas kods un bērna statuss Fizisko personu reģistrā ir aktīvs. Tiesības uz atlīdzību par aizbildņa pienākumu pildīšanu ir Latvijas pilsoņiem, nepilsoņiem, ārzemniekiem un bezvalstniekiem, kuriem piešķirts personas kods un personai Fizisko personu reģistrā statuss ir aktīvs, ja to aizbildnībā esošajam bērnam arī ir piešķirts personas kods un bērna statuss Fizisko personu reģistrā ir aktīvs. Šie noteikumi neattiecas uz personu, kuras aizbildnībā ir bērns, kas Latvijā saņēmis termiņuzturēšanās atļauju, izņemot bērnu, par kuru atbilstoši [Patvēruma likumam](https://likumi.lv/ta/id/278986-patveruma-likums) ir iesniegts iesniegums par bēgļa vai alternatīvā statusa piešķiršanu (patvēruma iesnieguma izskatīšanas laikā) vai kuram Latvijā ir piešķirts alternatīvais statuss.”.

1. 6. pantā:

izslēgt otrās daļas 2. punkta trešo teikumu;

papildināt pantu ar 2.1 daļu šādā redakcijā:

“(21) Ģimenes valsts pabalstu personai, kura audzina bērnu ar invaliditāti, piešķir no dienas, kad bērnam noteikta invaliditāte, bet ne ilgāk kā līdz dienai, kad bērns sasniedz 20 gadu vecumu, neatkarīgi no fakta, vai bērns apmeklē izglītības iestādi.”;

izteikt trešo daļu šādā redakcijā:

“(3) Par bērnu ar invaliditāti, kurš nav sasniedzis 18 gadu vecumu, tiek piešķirta piemaksa pie ģimenes valsts pabalsta Ministru kabineta noteiktajā apmērā. Tiesības uz šo piemaksu personai, kura audzina bērnu ar invaliditāti, ir no dienas, kad bērnam noteikta invaliditāte, līdz dienai, kad bērns ar invaliditāti sasniedz 18 gadu vecumu.”.

1. Izslēgt 8. panta otro daļu.
2. Izteikt 11. panta pirmo un otro daļu šādā redakcijā:

“(1) Atlīdzību par audžuģimenes (izņemot specializēto audžuģimeni) pienākumu pildīšanu piešķir vienam no audžuģimenes locekļiem (personai) par visiem audžuģimenē audzināmajiem bērniem, neatkarīgi no tā, kurš no audžuģimenes locekļiem (personām) noslēdzis līgumu ar pašvaldību, ja audžuģimene ir ieguvusi audžuģimenes statusu un tai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Atlīdzības apmērs ir atkarīgs no kopējā bērnu skaita audžuģimenē.

(2) Audžuģimenes loceklim (personai) ir tiesības saņemt šo atlīdzību no dienas, kad bērns nodots audzināšanā audžuģimenei.”.

1. Izteikt 12. panta pirmo daļu šādā redakcijā:

“(1) Pabalstu transporta izdevumu kompensēšanai personai ar invaliditāti, kurai ir apgrūtināta pārvietošanās, piešķir personai, kurai pašai vai kuras bērnam normatīvajos aktos paredzētajā kārtībā ir noteikta invaliditāte un Valsts komisija ir izsniegusi atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai. Ministru kabinets nosaka kritērijus atzinuma izsniegšanai.”.

1. 13.pantā:

izteikt pirmo daļu šādā redakcijā:

“(1) Saskaņā ar likuma “Par sociālo drošību” 2.**2**panta pirmajā daļā noteikto valsts sociālā nodrošinājuma pabalstu nosaka procentuālā apmērā no Centrālās statistikas pārvaldes pārskata gadā tīmekļa vietnē publicētās mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna) un to piešķir personai, kurai nav tiesību saņemt valsts pensiju (izņemot apgādnieka zaudējuma pensiju invalīdam) vai apdrošināšanas atlīdzību sakarā ar nelaimes gadījumu darbā vai arodslimību, ja:

1) persona nav nodarbināta (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu") un ir sasniegusi vecumu, kāds saskaņā ar likumu "[Par valsts pensijām](https://likumi.lv/ta/id/38048-par-valsts-pensijam)" noteikts personai, lai tā iegūtu tiesības uz vecuma pensiju. Šai personai valsts sociālā nodrošinājuma pabalstu piešķir uz mūžu;

2) personai normatīvajos aktos paredzētajā kārtībā ir noteikta invaliditāte un tā ir pārsniegusi 18 gadu vecumu. Šai personai valsts sociālā nodrošinājuma pabalstu piešķir uz noteikto invaliditātes laiku;

3) persona nav sasniegusi pilngadību, ir zaudējusi vienu vai abus apgādniekus un nav stājusies laulībā. Šajā gadījumā valsts sociālā nodrošinājuma pabalstu piešķir līdz pilngadības sasniegšanai. Pabalsta izmaksu turpina, ja šajā punktā minētā persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem.”

papildināt pantu ar 1.1, 1.2, 1.3, 1.4, 1.5 un 1.6 daļu šādā redakcijā:

“(11) Šā pantapirmās daļas 1.punktā minētajai personai valsts sociālā nodrošinājuma pabalsts ir 20 procentu apmērā no ienākumu mediānas.

(12) Šā panta pirmās daļas 2.punktā minētajai personai ar III invaliditātes grupu neatkarīgi no nodarbinātības valsts sociālā nodrošinājuma pabalsts ir:

1. 20 procentu apmērā no ienākumu mediānas;
2. 25 procentu apmērā no ienākumu mediānas, ja tai normatīvajos aktos paredzētajā kārtībā noteiktās invaliditātes cēlonis ir slimība no bērnības.

(13) Šā panta pirmās daļas 2.punktā minētajai personai ar I un II invaliditātes grupu, valsts sociālā nodrošinājuma pabalsts ir:

1. 20 procentu apmērā no ienākumu mediānas, pabalsta apmēram personai ar I invaliditātes grupu piemērojot koeficientu 1.4, personai ar II invaliditātes grupu – 1.2;
2. 25 procentu apmērā no ienākumu mediānas, ja tai normatīvajos aktos paredzētajā kārtībā noteiktās invaliditātes cēlonis ir slimība no bērnības, pabalsta apmēram personai ar I invaliditātes grupu piemērojot koeficientu 1.4, personai ar II invaliditātes grupu – 1.2.

(14) Šā panta pirmās daļas 2.punktā minētajai personai ar I un II invaliditātes grupu, ja tā nav nodarbināta (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu"), valsts sociālā nodrošinājuma pabalstam nosaka piemaksu no šā panta 1.3 daļā noteiktā valsts sociālā nodrošinājuma pabalsta apmēra:

1) personai ar I invaliditātes grupu – 30 procentu apmērā;

2) personai ar II invaliditātes grupu – 20 procentu apmērā.

(15) Šā panta pirmās daļas 3.punktā minētajai personai līdz septiņu gadu vecuma sasniegšanai valsts sociālā nodrošinājuma pabalsts ir 25 procentu apmērā no ienākumu mediānas un personai no septiņu gadu vecuma – 30 procentu apmērā no ienākumu mediānas.

 (16) Ja personai ir tiesības vienlaikus saņemt vairākus šā panta pirmās daļas 1., 2. un 3. punktā minētos pabalstus, piešķir vienu, apmēra ziņā lielāko pabalstu.”;

papildināt pantu ar piekto daļu šādā redakcijā:

“(5) Šā panta pirmajā daļā minētajai personai valsts sociālā nodrošinājuma pabalstu pārskata likumā “Par sociālo drošību” noteiktajā kārtībā.”.

1. Izteikt 14.panta tekstu šādā redakcijā:

“14. Šā likuma 13.panta pirmās daļas 1., 2. un 3.punktā minēto personu nāves gadījumā personai, kura uzņēmusies apbedīšanu, piešķir apbedīšanas pabalstu šādā apmērā:

1. 1.punktā minētās personas nāves gadījumā – šā likuma 13. panta 1.1 daļā noteiktā valsts sociālā nodrošinājuma pabalsta divkāršā apmērā;
2. 2.punktā minētās personas ar III invaliditātes grupu nāves gadījumā - šā likuma 13. panta 1.2 daļā noteiktā valsts sociālā nodrošinājuma pabalsta divkāršā apmērā, bet personas ar I un II invaliditātes grupu nāves gadījumā - divkāršā valsts sociālā nodrošinājuma pabalsta apmērā kā personai, kura nav nodarbināta, ievērojot šā likuma 13. panta 1.4 daļā noteikto;
3. 3.punktā minētās personas nāves gadījumā – šā likuma 13. panta 1.5 daļā noteiktā valsts sociālā nodrošinājuma pabalsta divkāršā apmērā.”.
4. 16. pantā:

aizstāt pirmajā daļā vārdus un skaitli “un 8.2 pantā” ar vārdiem un skaitļiem “8.2 un 12. pantā”;

aizstāt otrās daļas ievaddaļā vārdus un skaitli “un 8. pantā” ar vārdiem un skaitļiem “8. un 12. pantā”;

papildināt otro daļu ar 4. punktu šādā redakcijā:

“4) bērna vecāki slimības dēļ nespēj realizēt aizgādību”;

izteikt ceturto daļu šādā redakcijā:

“(4) Šā likuma 6. panta otrās daļas 2. punktā noteikto pabalstu, kas piešķirts par aizbildnībā, audžuģimenē esošu bērnu, vai pabalsts ar bāriņtiesas īpašu lēmumu piešķirts jebkurai šā likuma 4. panta pirmajā daļā minētajai personai, kura faktiski audzina bērnu, bērnam sasniedzot 18 gadu vecumu, piešķir un izmaksā pašam bērnam. Minētais attiecas arī uz bērniem, kas atrodas aprūpes iestādē un sasniedz 18 gadu vecumu.”.

1. 17. pantā:

papildināt otro daļu ar otro teikumu šādā redakcijā:

“Pieprasījumu var neiesniegt šā likuma 7.1, 12. un 12.1 pantā noteikto pabalstu saņemšanai:

1. persona, kurai ir noteikta invaliditāte un kura ir valsts pensijas vai valsts sociālā nodrošinājuma pabalsta, vai atlīdzības par darbspēju zaudējumu saņēmēja, vai izdienas pensijas, kuru administrē Valsts sociālās apdrošināšanas aģentūra, saņēmēja;
2. persona, kura audzina bērnu ar invaliditāti un kura saņem piemaksu pie ģimenes valsts pabalsta par bērnu ar invaliditāti.”;

izteikt trešo daļu šādā redakcijā:

“(3) Pabalstu pārskaita pabalsta saņēmēja Latvijas Republikas kredītiestādes vai pasta norēķinu sistēmas (PNS) kontā. Valsts sociālā nodrošinājuma pabalstu, pabalstu personai ar invaliditāti, kurai nepieciešama kopšana, un pabalstu transporta izdevumu kompensēšanai personai ar invaliditāti, kurai ir apgrūtināta pārvietošanās, pēc pabalsta saņēmēja pieprasījuma piegādā viņa dzīvesvietā Latvijā par maksu, ieturot no pabalsta tā piegādes izdevumus gadskārtējā valsts budžeta likumā noteiktās maksas par pensijas, pabalsta vai atlīdzības piegādi apmērā.”;

papildināt pantu ar 4.1 daļu šādā redakcijā:

“(41) Šā likuma 6., 6.1, 7.1, 8.2, 9., 10., 11., 12.1 pantā noteikto pabalstu izmaksā par kārtējo mēnesi, bet šā likuma 7. un 13.pantā noteikto pabalstu izmaksā par iepriekšējo mēnesi.”

1. 20. pantā:

aizstāt pirmās daļas 1.punktā vārdus „atrodas pilnā valsts apgādībā” ar vārdiem „atrodas ieslodzījuma vietā vai ievietota ilgstošas sociālās aprūpes un sociālās rehabilitācijas institūcijā, un personas uzturēšanos tajā pilnībā vai daļēji apmaksā valsts”;

izteikt ceturtās daļas 3.punktu šādā redakcijā:

“3) atlīdzības saņēmējs normatīvajos aktos par audžuģimenēm noteiktajā kārtībā ieguvis specializētās audžuģimenes statusu un tajā kā specializētajā audžuģimenē ievietots bērns.”;

izslēgt piekto daļu.

1. Papildināt pārejas noteikumus ar 30., 31., 32., 33. un 34. punktu šādā redakcijā:

“30. Grozījumi šā likuma 4. pantā attiecībā uz norādi, ka personai un bērnam Fizisko personu reģistrā statuss ir aktīvs, stājas spēkā vienlaikus ar Fizisko personu reģistra likumu.

31. Grozījumi šā likuma 11. pantā par pirmās un otrās daļas izteikšanu jaunā redakcijā, 17. pantā par otrās daļas papildināšanu ar otro teikumu un 20. panta piektās daļas izslēgšanu stājas spēkā 2021. gada 1. jūlijā.

32. Ģimenes valsts pabalstu par periodu no 2021. gada 1. janvāra šā likuma 6. panta 2.1 daļā minētajām personām Valsts sociālās apdrošināšanas aģentūra aprēķina un pabalsta starpību izmaksā ne vēlāk kā līdz 2021. gada 1. aprīlim.”;

33. Valsts sociālā nodrošinājuma pabalstu šā likuma 13. panta pirmajā daļā minētajām personām Valsts sociālās apdrošināšanas aģentūra:

1. par periodu no 2021. gada 1. janvāra līdz 2021. gada 30. aprīlim piešķir un izmaksā tādā apmērā, kādu to noteica normatīvais regulējums līdz 2020. gada 31. decembrim;
2. par periodu no 2021. gada 1. janvāra līdz 2021. gada 30. aprīlim veic pabalsta pārrēķinu atbilstoši šā likuma 13. panta 1.1, 1.2, 1.3,1.4 vai 1.5 daļā noteiktajiem apmēriem un nodrošina pabalsta starpības izmaksu ne vēlāk kā līdz 2021. gada 1. jūnijam;
3. tai personai, kurai 2021. gada maijā saskaņā ar šā punkta 2. apakšpunktu izmaksājamās pabalsta starpības kopējais apmērs ir mazāks par personai 2021. gada aprīļa mēnesī piešķirtā valsts sociālā nodrošinājuma pabalsta apmēru, izmaksā vienreizēju piemaksu, lai sasniegtu personai 2021. gada aprīlī piešķirtā valsts sociālā nodrošinājuma pabalsta apmēru, ne vēlāk kā līdz 2021. gada 1. jūnijam.

34. Šā likuma 13. pantā noteiktā valsts sociālā nodrošinājuma pabalsta izmaksu par iepriekšējo mēnesi atbilstoši šā likuma 17. panta 4.1 daļai uzsāk ar 2021. gada 1. maiju.”.

Likums stājas spēkā 2021. gada 1. janvārī.

Iesniedzējs:

Labklājības ministre R.Petraviča

Grabe 67021649
Daina.Grabe@lm.gov.lv

Lukašenoka 67021691

Aiga.Lukasenoka@lm.gov.lv